21.7.2023
MT
Il-Ġurnal Uffiċjali tal-Unjoni Ewropea
L 184/77
DEĊIŻJONI TA’ IMPLIMENTAZZJONI TAL-KUMMISSJONI (UE) 2023/1521 tad-19 ta’ Lulju 2023 li jikkonċerna ċerti miżuri ta’ kontroll speċjali tal-mard għal perjodu limitat ta’ żmien relatati malinfezzjoni bil-virus tal-marda tal-infafet fil-ġilda (notifikata bid-dokument C(2023) 4811) (Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa talAnnimali”) (1), u b’mod partikolari l-Artikolu 71(3)(a), tiegħu, Billi: (1)
L-infezzjoni bil-virus tal-marda tal-infafet fil-ġilda (LSD), ikkawżata mill-virus tal-marda tal-infafet fil-ġilda (LSDV), hija marda li tinġarr minn vettur tal-annimali bovini li tikkawża telf ekonomiku sostanzjali, tnaqqas ir-rendiment tal-ħalib, tikkawża għelubija serja, ħsara permanenti lill-ġlud, diversi kumplikazzjonijiet sekondarji, debbulizza kronika li ddum xhur sħaħ, u ġġarrab projbizzjonijiet kummerċjali.
Il-marda hija endemika fl-Afrika u hija inkluża fil-lista tal-mard notifikabbli tal-Organizzazzjoni Dinjija għas-Saħħa tal-Annimali.
(2)
Fl-Unjoni, l-LSD seħħet għall-ewwel darba fl-2015 fil-Greċja.
Fl-2016, il-marda nfirxet malajr f’ħafna pajjiżi taxXlokk tal-Ewropa inklużi l-Albanija, il-Bulgarija, il-Greċja, il-Kosovo *, il-Maċedonja ta’ Fuq, il-Montenegro u s-Serbja.
Fil-pajjiżi kollha affettwati, il-marda tqiegħdet taħt kontroll effettivament permezz tat-tilqim tal-massa talannimali bovini, b’vaċċini omologi ħajjin, ripetuti fuq bażi annwali, f’konformità mal-ispeċifikazzjonijiet tal-vaċċin.
Barra minn hekk, il-Kroazja u l-Bożnija-Ħerzegovina, li ma kinux affettwati mil-LSD, implimentaw it-tilqim bħala miżura preventiva, fid-dawl tal-okkorrenza tal-marda fil-pajjiżi ġirien.
(3)
Ir-Regolament ta’ Implimentazzjoni tal-Kummissjoni (UE) 2021/1070 (2) ġie adottat fil-qafas tar-Regolament (UE) 2016/429, u jistabbilixxi miżuri ta’ kontroll speċjali kontra l-LSD għal perjodu limitat ta’ żmien.
Dak ir-Regolament ta’ Implimentazzjoni kien japplika sal-21 ta’ April 2023.
(4)
B’mod partikolari, ir-Regolament ta’ Implimentazzjoni (UE) 2021/1070 jiddefinixxi ż-żoni ta’ Stat Membru, fejn jitwettaq it-tilqim kontra l-LSD, u r-regoli ta’ kontroll speċjali tal-mard f’kull żona.
Dawn iż-żoni huma kklassifikati bħala ż-żona ristretta I, li tinsab ’il barra minn żona fejn ġiet ikkonfermata tifqigħa ta’ infezzjoni bl-LSDV, u ż-żona ristretta II, li tinkludi żona fejn ġiet ikkonfermata tifqigħa ta’ infezzjoni bl-LSDV.
(5)
Barra minn hekk, ir-Regolament ta’ Implimentazzjoni (UE) 2021/1070, ippreveda restrizzjonijiet rigward il-movimenti tal-annimali bovini u tal-prodotti tagħhom, tal-prodotti ġerminali, u tal-prodotti sekondarji talannimali miż-żoni ristretti I u II, u derogi fir-rigward ta’ dawn ir-restrizzjonijiet.
Barra minn hekk, ir-Regolament ipprovda regoli għall-obbligi fuq l-operaturi fir-rigward taċ-ċertifikati tas-saħħa tal-annimali għall-movimenti talannimali bovini, tal-prodotti ġerminali u tal-prodotti sekondarji mhux ipproċessati tal-annimali tagħhom, miż-żoni ristretti I u II, ’il barra minn dawn iż-żoni.
(1) ĠU L 84, 31.3.2016, p.
1. * Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u mal-Opinjoni talQIĠ dwar id-dikjarazzjoni tal-indipendenza tal-Kosovo.
(2) Ir-Regolament ta’ Implimentazzjoni tal-Kummissjoni (UE) 2021/1070 tat-28 ta’ Ġunju 2021 li jistabbilixxi miżuri ta’ kontroll speċjali għal perjodu limitat ta’ żmien relatati ma’ infezzjoni bil-virus tal-marda tal-infafet fil-ġilda (ĠU L 230, 30.6.2021, p. 10).